การสังหารหมู่ที่กะล่าโก้น

การสังหารหมู่ที่กะล่าโก้น (Kalagong massacre) เกิดขึ้นเมื่อ 7 กรกฎาคม พ.ศ. 2488 ที่กะล่าโก้น ประเทศพม่า โดยสมาชิกของกองพันที่ 3 กรมทหารที่ 215 และหน่วยโอซี เค็มเปไตแห่งมะละแหม่ง ของกองทัพบกจักรวรรดิญี่ปุ่น หน่วยเหล่านี้ได้รับคำสั่งจากนายพลเซเอ ยามาโมโตะ เสนาธิการกองทัพที่ 33 ให้เข้ามากวาดล้างกองโจรตามที่มีข่าวว่ามีทหารอังกฤษโดดร่มเข้ามา 

ทหารญี่ปุ่นได้เข้าปิดล้อมหมู่บ้านและจับกุมชาวบ้านทั้งหมด บางคนถูกพาไปที่มัสยิดในท้องถิ่น และบางคนถูกพาไปที่อาคารต่าง ๆ เพื่อสอบปากคำ ผู้หญิงและเด็กถูกข่มขืนและทุบตี หลังจากได้รับการยืนยันว่าพวกเขาช่วยเหลือหน่วยคอมมานโดของอังกฤษ พันตรีอิชิกาวะ เซอิจิ จึงสั่งให้สังหารหมู่ชาวบ้านทั้งหมด ชาวบ้านถูกพาเป็นกลุ่มละ 4 ถึง 10 คนไปที่บ่อน้ำใกล้เคียง ปิดตาและแทงด้วยดาบปลายปืน จากนั้นศพของพวกเขาถูกทิ้งลงในบ่อน้ำ หมู่บ้านถูกเผาจนวอดวาย ชาวบ้านประมาณ 600 ถึง 1,000 คนเสียชีวิตจากการสังหารหมู่ครั้งนี้

ชาวญี่ปุ่นกลุ่มนั้นลักพาตัวผู้รอดชีวิตหญิง 10 คนที่ยอมทำหน้าที่เป็น "สายลับ" แม้ว่าจะมีคนเชื่อว่าพวกเธอถูกใช้เป็นนางบำเรอ โดยมีสองคนที่หลบหนีได้ ส่วนที่เหลือหายตัวไป

อ้างอิง

ข้อมูล

 Raymond Lamont-Brown, 1998, Kempeitai: Japan's Dreaded Military Police, Sutton Publishing, Phoenix Mill, England. .
 Christine Sherman, 2001, War Crimes: Japan's World War II Atrocities, Turner Publishing Company. .

แหล่งข้อมูลอื่น
 Burma Star Association  The Massacre of Kalagon Village
 IMTFE: Judgement (English Translation)  Chapter VIII: Conventional War Crimes (Atrocities)

หมวดหมู่:ประวัติศาสตร์พม่า
หมวดหมู่:สงครามโลกครั้งที่สอง
หมวดหมู่:การสังหารหมู่ในสงครามโลกครั้งที่สอง
หมวดหมู่:การสังหารหมู่ในประเทศพม่า
หมวดหมู่:การสังหารหมู่ที่ก่อการโดยญี่ปุ่น
หมวดหมู่:เหตุการณ์ในเดือนกรกฎาคม พ.ศ. 2488